Okresná prokuratúra Revúca 
SNP 1370/1A, 050 01 Revúca 	

Sp. zn. : 1 Pv 363/12/6608	Revúca, 3.5.2013
EEČ : 2-48-35-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Revúca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
	Dňa 03.04.2013 svedok - poškodený XXXXX vyjadril súhlas s uzavretím  zmieru. 
						
	Svedok - poškodený XXXXX si náhradu škody uplatnil vo výške 1.021,80 eur.

	Dňa 15.04.2013 obvinený XXXXX a poškodený XXXXX uzatvorili písomnú dohodu o náhrade škody, v zmysle ktorej obvinený XXXXX odovzdal svedkovi - poškodenému XXXXX sumu vo výške 21,80 eur ako splátku náhrady škody z celkovej výšky škody v sume 1.021,80 eur. Zároveň sa obvinený a svedok - poškodený dohodli, že obvinený uhradí poškodenému zostatok náhrady škody vo výške 1.000,- eur v pravidelných po sebe idúcich piatich mesačných splátkach po 200,- eur. 

	Dňa 08.04.2013 obvinený XXXXX zložil do pokladne Okresnej prokuratúry XXXXX č. pokladničného dokladu 10/04-2013 sumu vo výške 200,- eur určenú na všeobecne prospešné účely. Z uvedenej peňažnej sumy 200,- eur patrí štátu na peňažnú pomoc obetiam trestnej činnosti 50 % a 50 % adresátovi XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX.
že dňa 21. októbra 2012 v čase okolo 03.30 h na ulici XXXXX okres XXXXX, na diskotéke v bare ALCATRAZ, fyzicky napadol XXXXX, nar. XXXXX v XXXXX, trvale bytom XXXXX, XXXXX, okres XXXXX, tým spôsobom, že ho raz udrel päsťou pravej ruky do oblasti ľavého oka, čím mu spôsobil narazenie a krvnú podliatinu v oblasti ľavého oka a zlomeninu lícnej kosti vľavo s 2 mm posunom, ktoré zranenia si podľa lekárskej správy vyžiadali u poškodeného XXXXX dobu liečenia a práceneschopnosti v trvaní 17 dní, 

Odôvodnenie: 
	Poverený príslušník Obvodného oddelenia PZ XXXXX dňa 22.01.2013 pod sp.zn. XXXXX podľa § 206 ods. 1 Tr. por.  vzniesol obvinenie XXXXX pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona, na skutkovom základe, ako je to uvedené vo výrokovej časti tohto uznesenia. 

	Dňa 18.04.2013 mi probačný a mediačný úradník Okresného súdu XXXXX pod sp.zn. XXXXX predložil vyšetrovací spis spolu so zmierom a dohodou o náhrade škody, ktoré uzatvorili obvinení XXXXX a poškodený XXXXX a s návrhom na jeho schválenie v zmysle stanovenia § 220 a nasl. Trestného poriadku. 

	Preskúmaním spisového materiálu som zistil, že sa jedná o prečiny, za ktoré Trestný zákon ustanovuje trest odňatia slobody, ktorých horná hranica podľa § 156 ods. 1 Trestného zákona a § 364 ods. 1 Trestného zákona neprevyšuje päť rokov. 

	V zmysle ustanovenia § 220 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 

- vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito

- nahradil škodu pokiaľ bola činom spôsobená a

- zloží na účet prokuratúry pe¨ľažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu  

a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

	Obvinený XXXXX a poškodený XXXXX dňa 15.04.2013 uzavreli dohodu o zmieri podľa § 220 a nasl. Trestného poriadku, v rámci ktorej sa obvinený k spáchaniu skutku priznal, keď vyhlásil, že ho spáchal, svoje konanie úprimne oľutoval a dohodou o náhrade škody sa zaviazal uhradiť poškodenému sumu 1.021,80 eur. Poškodený XXXXX vyhlásil, že uzavretím dohody o náhrade škody sú jeho nároky v označenej trestnej veci plne uspokojené a do budúcna si v nej nebude uplatňovať ďalšie nároky.  

	Obvinený dňa 08.04.2013 zložil do pokladne Okresnej prokuratúry XXXXX č. pokladničného dokladu 10/4-2013 sumu vo výške 200,- eur určenú na všeobecne prospešné účely. Z uvedenej peňažnej sumy 200,- eur patrí štátu na peňažnú pomoc obetiam trestnej činnosti 50 % a 50 % adresátovi XXXXX

	Obvinený XXXXX pred probačným a mediačným úradníkom na Okresnom súde XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný a dal súhlas ku konaniu o zmieri. Obvinený bol doposiaľ dvakrát súdom trestaný, pričom v oboch prípadoch sa na neho hľadí, akoby nebol odsúdený. Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného ako aj na jeho osobné a majetkové pomery považujem takýto spôsob rozhodnutia za dostačujúci. 

	Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 
	
	Vzhľadom na vyššie uvedené skutočnosti som potom rozhodol tak, ako je to uvedené vo výrokových častiach tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ján Balang
prokurátor